Sara Eggesvik

Sara Kristine Bantan Eggesvik (født 29. april 1997) er en norsk-filippinsk fotballspiller som spiller for KIL/Hemne i 1. divisjon.

Karriere 
Eggesvik er født i Bodø, hun har norsk far og filippinsk mor. 

Hun debuterte i Toppserien for Grand Bodø i oktober 2014, hjemme mot LSK Kvinner. 

I januar 2019 signerte hun for Charlton Athletic på nivå to i engelsk fotball. Sommeren 2019 var hun utlånt til Grand Bodø.

I juli 2020 signerte hun for KIL/Hemne i 1. divisjon. Etter 2021-sesongen valgte hun å trappe ned for å fokusere på legestudier, og meldte overgang til Malvik i 3. divisjon. Til tross for at hun trappet ned fikk hun forespørsel om å representere det filippinske landslaget, som hun var kvalifisert til spill for ettersom hennes mor kommer fra landet. I juni 2022 var hun på sin første samling med landslaget etter å ha fått på plass filippinsk pass.

Eggesvik har aldersbestemte landskamper for Norge. Hun debuterte for det filippinske landslaget med 3–0-seier mot Bosnia-Hercegovina, 23. juni 2022. Høsten 2022 var hun en del av det filippinske landslaget som ble mester i Sørøst-Asia. 

Hun var en del av den filippinske troppen til VM i Australia og New Zealand i 2023, der hun var med å møte Norge i gruppespillet.

Referanser

Eksterne lenker 

 

Norske fotballspillere
Filippinske fotballspillere
Norske fotballspillere i England
Fotballspillere for IK Grand
Fotballspillere for KIL/Hemne
Spillere i VM i fotball for kvinner 2023